Document ID: 32005D0869

KOMMISSIONENS BESLUTNING
af 2. december 2005
om ændring af beslutning 2005/62/EF for så vidt angår forlængelse af overgangsperioden for Cypern
(meddelt under nummer K(2005) 4630)
(Kun den græske udgave er autentisk)
(2005/869/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum (1), særlig artikel 24, stk. 6, og artikel 32, stk. 1, og
ud fra følgende betragtninger:
(1)
Ved Kommissionens beslutning 2005/62/EF af 27. januar 2005 om fastsættelse af overgangsforanstaltninger for Cypern vedrørende brænding eller nedgravning på stedet af animalske biprodukter i henhold til Europa-Parlamentets og Rådets forordning (EF) nr. 1774/2002 (2) er der fastsat en overgangsperiode, der udløber den 1. november 2005. Det var meningen, at Cypern i den periode skulle have tid til at etablere et system til indsamling og bortskaffelse af animalske biprodukter.
(2)
Cypern har nu meddelt Kommissionen, at landet ikke vil have et driftsklart system til indsamling og bortskaffelse pr. 1. november 2005, og Cypern har anmodet Kommissionen om at forlænge den eksisterende overgangsperiode med yderligere 14 måneder. Cypern har dog anført, at landet måske er klar til at gennemføre systemet, inden - evt. et stykke tid inden - perioden udløber.
(3)
Det er derfor nødvendigt i yderligere et tidsrum at forlænge gyldigheden af de overgangsforanstaltninger, der er fastsat ved beslutning 2005/62/EF.
(4)
Cypern bør regelmæssigt aflægge rapport til Kommissionen om, hvor langt man er nået, herunder hvilke etaper der er fuldført, hvilke etaper der endnu ikke er fuldført, samt tidsplanen for fuldførelsen af resterende etaper. Kommissionen agter fortsat at følge situationen i Cypern nøje.
(5)
Cypern har forpligtet sig til i den forlængede overgangsperiode fortsat at træffe de nødvendige foranstaltninger for at undgå risici for menneskers og dyrs sundhed og for miljøet, jf. Kommissionens forordning (EF) nr. 811/2003 af 12. maj 2003 om gennemførelse af Europa-Parlamentets og Rådets forordning (EF) nr. 1774/2002 for så vidt angår forbuddet mod genanvendelse inden for samme art for fisks vedkommende, nedgravning og brænding af animalske biprodukter samt visse gennemførelsesforanstaltninger (3).
(6)
Beslutning 2005/62/EF bør derfor ændres i overensstemmelse hermed.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 2005/62/EF foretages følgende ændringer:
1)
I artikel 1, stk. 1, ændres »1. november 2005« til »1. januar 2007«.
2)
Artikel 2, andet punktum, affattes således:
»Cypern forelægger den 1. februar 2006, den 1. maj 2006, den 1. august 2006 og den 1. november 2006 statusrapporter for Kommissionen og de øvrige medlemsstater om, hvor langt man er nået med etableringen af bortskaffelsessystemet.«
3)
Artikel 3 affattes således:
»Artikel 3
Denne beslutning finder anvendelse fra den 1. januar 2005 til den 1. januar 2007.«
Artikel 2
Denne beslutning finder anvendelse fra den 1. november 2005.
Artikel 3
Denne beslutning er rettet til Republikken Cypern.
Udfærdiget i Bruxelles, den 2. december 2005.

Labels: 1
17
20
18
15